Szentendre Éjjel-Nappal Nyitva Fesztivál

Helytörténeti szabadulószoba
2023-08-25 20:00 - 21:00 (Europe/Budapest) | Hamvas Béla Pest Megyei Könyvtár, Pátriarka u. 7., Szentendre, Pest, 2000
Könyvtárunk új attrakciója a helytörténeti szabadulószoba. A mostanság nagy divatnak örvendő játék a felnőtteket és gyermekeket egyaránt lázba hozza, a kreativitást ösztönzi miközben jó eséllyel sikerélményhez juttat. Esetünkben ezt a népszerű formát töltöttük meg helytörténeti tartalommal, ami által még információt is nyerhetnek a helytörténet iránt érdeklődő kedves vendégek. Szentendréhez kapcsolódó adalékok, titkok várják a bátor vállalkozókat. De azért félni nem kell: aki 60 perc elteltével nem talál rá a dolgok nyitjára, az sem marad bezárva, s esetleg később újra próbálkozhat!
Nemrégiben a könyvtárban, egy titkos rekeszben különleges, henger alakú széfet találtak. Mostanáig senki sem tudta kinyitni a rejtélyes szerkezetet. Ha sikerül feltörni a kódot, megszerezhetitek a rég elveszettnek hitt kincseket és kijuthattok a könyvtárból. Igazi kaland, szórakozás! Gyertek!
Érdeklődés esetén 20 órakor is kezdődik egy játék.
Részvételi jegy: 1000 forint
Előzetes regisztráció szükséges: info@gyalogkaland.hu
3-6 fős csapatok jelentkezését várjuk!

Művész teraszkoncertek
2023-08-25 20:00 - 21:00 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
A koncertek ingyenesen élvezhetők!
Asztalfoglalás ajánlott: 06/26 311 484 vagy 06/30 620 4170
2023.08.25. 20:00 Pesti Zoli koncert
One Man Band – ének, szájharmonika, gitár, lábdob
Ismert blues, rock, country dalok szólalnak meg a múltból.
2023.08.26. 18:30 Demeter Erik koncert
A tehetséges énekes-gitáros előadó repertoárjában kedvelt pop, rock és blues dalok is szerepelnek.
2023.08.26. 21:00 Rumba Fuerte Trio
Vidám hangulatot teremtenek flamencóval átitatott latin világzenéjükkel – izgalmas kalandozás Spanyolországtól Mexikón át Kubáig.
Vámos Veronika – ének, Kereszty Csaba – gitár; Perger Guszti – ütő hangszerek

Fényfestés a Fő téren
2023-08-25 20:00 - 2023-08-26 00:00 | Fő tér, Fő tér, Szentendre, Pest, 2000, Magyarország
A Szentendre Éjjel-Nappal Nyitva Fesztivál alatt esténként a Fő tér különleges fényárban pompázik. Csodálja meg Ön is!

DJ Spacecowboy
2023-08-25 21:00 - 23:00 | Folt Kávézó, Kucsera Ferenc u. 11., Szentendre, Pest, 2000, Magyarország
Búcsúzzunk együtt a nyártól a Folt rezidens lemezlovasával, aki a klasszikus hip-hop és funk kezdést követően felpörgeti a hangulatot és ki tudja hova érkezünk majd meg…

Anima Sound System 30 koncert
2023-08-25 21:30 - 23:00 | Dunakorzó, Dunakorzó 18., Szentendre, 2000, Magyarország
Idén ünnepli fennállásának 30. évfordulóját az Anima Sound System, hazánk első elektronikus tánczenekara. Az energikus előadásmód, a művészi bátorság és az állandó megújulás jellemzi előadóművészetüket.
A zenekar életútját alig kell valakinek bemutatni. Olyan emblematikus dalok kötődnek a nevükhöz, mint a Csinálj gyereket, a Tedd a napfényt be a számba vagy a ‘68.
Számtalan alkalommal megjárták a itthoni nagyfesztiválok színpadait (Sziget Fesztivál, VOLT Fesztivál, Balaton Sound, Művészetek Völgye stb.), turnéztak Európa nagyvárosaiban (London, Párizs, Berlin, Prága, Moszkva, Barcelona, Brüsszel stb.) és fesztiváljain (Soundsfair Fesztivál, Womex), állandó vendégek Erdélyben és közreműködtek olyan sokmilliós eladású albumokon, mint a Buddha Bar, melynek első kompillációján két dallal is szerepeltek.
Az elmúlt évek alatt olyan világsztárokkal működtek együtt, mint Asian Dub Foundation, De-Phazz, Terry Lee Brown Jr, vagy a Twin Peaks sorozat zenei producere, Kim Cascone, illetve számos elismert magyar művész is feldolgozta dalaikat, többek között a Csík Zenekar, ifj Csoóri Sándor, Erik Sumo vagy Presser Gábor. Ugyanolyan otthonosan mozognak az elektronikus zenei, mint a népzenei- vagy pop-fronton.
Munkásságukat több díjjal is elismerték: Arany Zsiráf díj, VIVA Comet Magyar Könnyűzenei Díj, Fonogram-díj – ez utóbbira 2022-ben és 2023-ban újra jelölték a zenekart.
Tavalyi évben megjelent a Szomnakuno című nagylemezük. Az albumon szereplő Öltöztessél Fehérbe című dalhoz készített kisfilmmel elnyerték a 6. Magyar Klipszemle legjobb rendezésének díját, valamint jelölték a Berlin Music Film Awards, Best Narrative kategória döntőjére és a Music Hungary Szövetség Vizuál-díjára.
Az elmúlt 30 évhez hasonlóan az idei évet is megújulással, folyamatos alkotással, új dalokkal, videóklipekkel, sok hazai és külföldi koncerttel ünneplik meg.
Spotify: https://spoti.fi/33CWWR7
YouTube: https://bit.ly/3mF7ZSO
Instagram: https://bit.ly/2ZLwPGR
Facebook: https://bit.ly/3iFUdg7
Helyszín: Dunakorzó nagyszínpad
A részvétel ingyenes!
Az eseményen hang, kép és videófelvétel készül! A rendezvény látogatója a részvételével, illetve a rendezvény helyszínére való belépéssel kifejezetten hozzájárulását adja képmásának rögzítéséhez és a képmása esetleges nyilvánosságra hozásához.

Fighters' Run Terepfutó Fesztivál
2023-08-26 08:00 - 22:00 | Izbég lő – és gyakorlótér, Szentendre, Pest megye, 2000, Magyarország
FIGHTERS’ RUN SZENTENDRE TEREPFUTÓ FESZTIVÁL
A PILISI PARKERDŐ EGYÜTTMŰKÖDÉSÉVEL
Augusztus 26-án Fighters’ Run terepfutó fesztivált rendeznek Szentendrén, melynek keretében izgalmas futós programok közül választhatnak az érdeklődők.
ESEMÉNYEK
▪ Fighters’ Run Kutyás Jótékonysági futás – egy igazi kalandos útvonalra invitálják a kutyával futókat. A mezőnyt szakaszosan rajtoltatják, a teljesítendő táv 8 km, ami változatos erdei terepen halad. A nevezési díjból befolyó összeget 100%-ban menhelyek-, köztük a Szentendrei ÁRVÁCSKA Állatvédő Egyesület támogatására fordítja a szervező!
▪ Fighters’ Run Egyéni rövidtáv – 10 km-es verseny, ami a kutyás futam pályája egy kis kiegészítéssel, itt ugyanis a futók a lőtéren haladva fejezik be versenyüket.
▪ Fighters’ Run Egyéni ultra – ez az 53 km-es pálya eltér a megszokott hosszútávú terepfutó versenyekétől, ugyanis egy 10 km-es alap körre fűztek rá még három kisebb hurkot, így az útvonal mentális kihívást is kínál, hiszen a pálya egy részén a versenyzőknek újra és újra fel kell futni egy nagyon szép single track-es szakaszon, mielőtt a kiegészítő köröket teljesítik.
▪ Fighters’ Run Csapatváltó – ezen az eseményen a csapatok tagjainak egymást váltva kell teljesíteni az 53 km-es pályát – mint pl. az NN Ultrabalatonon. Lehetőség lesz 2-3-4 fős csapatban indulni, a pálya 4 db szakaszból áll, ami tetszőlegesen felosztható a csapattagok között.
A VERSENYKIÍRÁSOK ITT TALÁLHATÓK:
Kutyás Jótékonysági futás: – 8 km: https://bit.ly/fr-szendre-kutyas
Egyéni verseny rövidtáv – 10 km: https://bit.ly/fr-szendre-rovidtav
Egyéni verseny ultra – 53 km: https://bit.ly/fr-szendre-ultra
Csapatváltó ultra – 53 km: https://bit.ly/fr-szendre-csapatvalto
Nevezés: https://ultrabalaton.hu/nevezes/
Olvasd el a versenykiírásokat, válaszd ki a számodra legideálisabb távot és nevezz!

Irodalomterápiás foglalkozás
2023-08-26 10:00 - 12:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Kíváncsi vagy rá, hogy hol találod meg magad egy szépirodalmi szövegben? Hogyan segíthet egy közösen elolvasott vers, novella, egy kreatívírás-gyakorlat vagy egy asszociációs kártyáról való beszélgetés abban, hogy egy kicsit más nézőpontból nézz rá felmerülő kérdéseidre, problémáidra? Szívesen kipróbálnád magadon az irodalomterápia módszerét? Akkor itt a helyed! Az önismereti foglalkozáson egy egymást segítő, elfogadó csoport keretein belül kortárs szövegeket és írásgyakorlatokat használunk ahhoz, hogy ráismerjünk arra, nem vagyunk egyedül a problémáinkkal, képesek legyünk jobban kifejezni az érzéseinket, és közösen alakítsunk ki megoldási módokat. Kinek ajánljuk a részvételt? Bárkinek, aki szeret olvasni, és nyitott arra, hogy szépirodalmi művek segítségével körüljárja saját életének egy-egy nagy kérdését, és szavakká formálja a benne kavargó érzelmeket. A részvétel semmilyen irodalmi előképzettséget és felkészülést nem igényel!
A foglalkozást vezeti: Lencsés Anita pszichológus, irodalomterapeuta.
A program ingyenes, de a részvétel regisztrációhoz kötött. Jelentkezni emailben a lencses.anita@ttk.bme.hu címen lehet.

Szentendre és a Duna
2023-08-26 10:00 - 12:00 | Találkozó: Tourinform Iroda, Dumtsa Jenő 22., Szentendre, Pest megye, 2000
Nem véletlenül ragadta meg oly sok festőművész fantáziáját a Szentendrei-szigetről elénk táruló különleges látkép a város megannyi templomtornyával, a vízben békésen visszatükröződő sziluettjével…
Gyönyörködjön a látványban, készítsen fényképet a „túlpartról” és tudjon meg sok-sok érdekességet a Dunának városunkhoz kapcsolódó szerepéről! A művészet mellett szó esik majd történelemről, árvizekről, közlekedésről, védőszentekről, népszokásokról és még sok másról.
Indulás: a Tourinform Irodából gyalog, majd egy órás könnyed séta után a Riverside Úszóműtől hajón folytatjuk utunkat.
Időpontok:
2023. augusztus 26. szombat 10.00 óra
2023. augusztus 26. szombat 17.00 óra
Időtartam: +/- 120 perc
Részvételi díj: 2.800 Ft /fő, mely egy hideg frissítőt is tartalmaz a hajón. Ezt a Tourinform Irodában (2000 Szentendre, Dumtsa Jenő utca 22.) lehetséges befizetni legkésőbb augusztus 11-ig.
Létszám: max. 20 fő
Érdeklődés ill. helyfoglalás: +3626/317-965, +3626/317-966 vagy a tdm@szentendre.hu e-mail címen lehetséges.
Sétavezetőink: Komáromi-Raisz Borbála idegenvezető és Pásztor Zoltán hajóskapitány
Kellemes kikapcsolódást kívánunk!

Portré körül forog a világ | Kreatív alkotó délelőtt
2023-08-26 10:00 - 12:00 | Czóbel Múzeum, Templom tér 1., Szentendre, Pest, 2000
Múzeumpedagógia alkotófoglalkozás családoknak a Paletták – Czóbel Béla párizsi és magyarországi kapcsolatai című kiállításon.
A programra regisztráció szükséges: muzeumpedagogia@muzeumicentrum.hu
Belépő: 700 Ft/ fő (6 év alatt ingyenes)

Készíts bojtos nyakláncot!
2023-08-26 10:00 - 13:00 | Parti Medve, Ignatovity Jakov utca 2., Szentendre, Pest, 2000
Bojtos színes nyaklánc készítése viksid ékszerrel, vidám ásványokból, fagolyókból, üveggyöngyökből. Gyere és készítsd el a saját ékszeredet 100% derűvel!
A foglalkozás ára: 3500 Ft/db
Időtartam: 90 perc (10-13 óra között)
Előzetes regisztráció nem szükséges.

Éjjel-Nappal Művészet, Éjjel-Nappal Alkotás
2023-08-26 10:00 - 14:00 | Templomdomb, Templom tér 1., Szentendre, Pest, 2000
A Templomdombon egy nagy kifeszített vászonra alkossuk meg az éjjelt és a nappalt! A mű elkészítésében Zarubay Bence képzőművész segít. Festészetére Szentendre motívumai, jellegzetes, egyedi képi világa jellemző, amelyet a festés során igyekszik átadni, megmutatni.
A program 2023. augusztus 26-án és 27-én 10:00-14:00 és 16:00-19:00 között kerül megrendezésre.

2023 Night and Day Darts - Szentendrei Steel Darts Verseny
2023-08-26 10:00 - 17:00 | Barlang, Dunakorzó 18., Szentendre, 2000, Magyarország
Másodszor kerül megrendezésre a Night and Day Darts verseny a Barlangban! Ezúttal izgalmas változásokkal készülnek a szervezők: a hagyományos open verseny helyett csapatok közötti versenyt rendeznek. Az új formátum még izgalmasabbá és lendületesebbé teszi a versenyt, így garantáltan felejthetetlen élményben lesz része a játékosoknak.

Báb udvar
2023-08-26 10:00 - 17:00 | ÚjMűhely Galéria, Fő tér, Szentendre, Pest, 2000
Szombaton és vasárnap napközben az ÚjMűhely Galéria Báb udvarrá alakul, ahol Kárpát-medencei bábművészek szórakoztatják a kicsiket és nagyokat. A belső térben bábművészeti kiállítás, installáció lesz látható. Amely Krizbai Judit díszlet, jelmez és bábtervező és Kovács Katalin bábművészek munkája.
Az emeleti kiállítótermekben a Petőfi Irodalmi Ügynökség Ifjúsági és Gyermekirodalmi Centruma tart mesekuckó foglalkozást. Egy személyre, gyerekre és családokra szabott tanácsadás, ahol Mit olvass? Mit adjunk a gyerekek kezébe? Mindkét napon 10-17 óráig várják az érdeklődőket.
A belső udvarban Kovács Katalin, az Állami Bábszínház bábművésze tart közel egy órás báb bemutatót mindkét nap 11 órától. Az interaktív foglalkozás célja, hogy a gyerekeket és a felnőtteket bevezesse a bábok és a bábművészet csodálatos világába. Számos báb típus bemutatásra kerül, és az érdeklődők megismerhetik az egyes bábtechnikák érdekességeit, jellegzetességeit.
Szombaton délután 15 órától Kovács Katalin bábművész tolmácsolásában bemutatásra kerül a Kacor király című kis népmesei előadás, puha, pálcás marionettbábokkal. Az előadás hossza 45 perc.
A földszinti térben a Bábakukucs Produkció szórakoztatja a nagyérdeműt, mindkét napon 10-13 óráig és 14-17 óráig.
A rendezvény minden eleme ingyenes!

Babakocsi kiállítás
2023-08-26 10:00 - 17:00 | Blue Land Folklor
A kiállítás az üzlet előtti Virágok és Kívánságok terén tekinthető meg. Az üzlettulajdonos gyűjteménye olyan eredeti méretű, illetve gyerekjátéknak készült babakocsiból áll, melyek a 19-20. századból származnak. Az arra járók nemcsak a babakocsik “évjáratát”, hanem jellegzetességeit, és érdekességeket is megtudhatnak.

MeseCentrum Olvasósarok
2023-08-26 10:00 - 17:00 | ÚjMűhely Galéria, Fő tér, Szentendre, Pest, 2000
A MeseCentrum Olvasósarok elnevezésű programja az értékhordozó kortárs gyerekkönyvek és az olvasás, mesehallgatás szeretetéről szól. Folyamatos, személyre szóló könyvtanácsadást tartanak korosztály, téma, műfaj és igény szerint Harmath Artemisz kritikus, a MeseCentrum vezetője és Nyulász Péter, író közreműködésével. Mindkét napon 10-17 óráig várják az érdeklődőket.

Amit meguntál, másnak kincs!
2023-08-26 10:00 - 18:00 | Parti Medve, Ignatovity Jakov utca 2., Szentendre, Pest, 2000
Jótékonysági bolhapiac a Parti Medvében!
A program augusztus elsején indul: hozd el megunt játékodat vagy könyvedet a fesztivál kezdetéig! Gyere és böngéssz szombaton a felajánlott kincsekből, a vásár bevételét mi eljuttatjuk a rászoruló gyerekeknek! Részletek a Parti Medvében.

Kerámiafestés
2023-08-26 10:00 - 18:00 | RegenTag Műhelygaléria, Kucsera Ferenc utca 2/a, Szentendre, 2000, Magyarország
Válassz egyszer égetett kerámiatárgyaink közül és színezd ki őket, ahogy szeretnéd! Ha elkészültél a festéssel, néhány héten belül ki is égetjük a tárgyadat, amit aztán nálunk átvehetsz vagy pedig postára adjuk Neked. Ne félj, segítünk majd a festés technikájában, hogy aztán elszabadulhasson a fantáziád!
A programra előzetes regisztráció szükséges: https://www.regentag.hu/hu/eventdate/1064
A program az alábbi időpontokban kerül megrendezésre:
2023.08.25. 14:00 – 18:00
2023.08.26. 10:00 – 18:00
2023.08.27. 10:00 – 18:00

Japán nap a Szentendrei Japánkertben
2023-08-26 10:00 - 19:00 | Japánkert, Japánkert, Szentendre, Pest megye, 2000, Magyarország
A kertben számos programon lehet részt venni ezen a napon, melyeken keresztül közelebb kerülhetünk a japán kultúrához és szellemiséghez. A látogatók megismerkedhetnek a japán kalligráfiával, könyvkötéssel, teázással, kertépítéssel, harcművészettel, zenével. Az eseményt megnyitja Otaka Masato japán nagykövet és Fülöp Zsolt polgármester.
Program:
10:00 Kapunyitás
10:30-10:50 Megnyitóbeszéd, melyet a japán nagykövet Otaka Masato és Fülöp Zsolt Szentendre polgármestere tart.
10:00- 17:00 Zopcsák Ferenc kalligráfia foglalkozása és bemutatója
11:30-12:00 Japán teaceremónia bemutató az Urasenkével
14:00-17:00 Teakóstoló az Urasenke diákjaival
12:00-16:00 Kimono bemutató, fotózás és japán néptánc tanulás Holló Viktóriával
13:00-14:00 Kerti séta Dani Zoltánnal a kert építészével és alapítójával
18:00-19:00 Kyo Kyto Taiko koncertelőadás
A Takaku Keijiro és Laár András által alapított együttes az elsők között alakult több mint húsz éve. A koncert folyamán egyéni és tradicionális dalokat is hallhatunk sakuhacsin (japán fuvola) és taiko dobon egyaránt.
10:00-16:00 Origami foglalkozás
14:00-17:00 Törőcsik Katalin Japán könyvkötő workshop
11 :00-12:00 A Budapest Főnix Kendo és Iaido Klub bemutatója
A Klub magyarország első Japán vívóklubja 1982-ben alakult és a mai napig a világ élmezőnyében versenyeznek nagyon jó eredményekkel.
10:00-18:00 Jótékonysági kokeshi baba kiállítás és vásár melyet Vásárhelyi-Tóth Réka szervez. A befolyt összeget fák ültetésére fordítjuk.
Néhány programra előzetes regisztráció szükséges. További részletek a Newsee.Store Facebook eseményénél olvashatók.

Dumtsa Forgatag Iparművészeti Vásár
2023-08-26 10:00 - 22:00 | Dumtsa Jenő utca, Dumtsa Jenő utca, Szentendre, Pest, 2000, Magyarország
Szentendre Éjjel-Nappal Nyitva Fesztiválon, a hangulatos Dumtsa Jenő utcában kerül megrendezésre a Dumtsa Forgatag, ahol az érdeklődők helyi iparművészek csodás alkotásaiból válogathatnak kedvükre.
Nyitvatartás a fesztivál ideje alatt:
2023.08.25. 13:00 – 22:00
2023.08.26. 10:00 – 22:00
2023.08.27. 10:00 – 20:00

Éjjel-Nappal társasjáték
2023-08-26 10:00 - 22:00 | Dunaparti Művelődési Ház – udvari terem, Dunakorzó 18., Szentendre, Pest megye, 2000
A fesztivál alatt a Felnőttmegőrző – Társasjátékos Klub rendkívüli játéknapot tart, három napon át társasjáték-maraton lesz! Az érdeklődők játszhatnak a felnőtteknek szóló legjobb stratégiai, és logikai társasjátékokkal.
2023.08.25. 14:00 – 22:00
2023.08.26. 10:00 – 22:00
2023.08.27. 10:00 – 18:00

Tárlatvezetés a Flourish - Virágzás design ékszer kiállításon
2023-08-26 11:00 - 12:00 | Frangipani Stúdió és Galéria, Bartók Béla utca 5. b., Szentendre, 2000, Magyarország
Fedezd fel ezt a különleges kiállítást, ahol 13 alkotóművész varázslatos ékszerein keresztül tárul fel a modern ékszertervezés sokszínű világa. A kiállított ékszerek többsége kézzel készült, hogy az egyediség és az esztétika tökéletes egységet alkossanak. Az alkotások inspirációt merítenek a természet misztikus szépségéből és harmóniájából. Az ékszerek egyedi történeteket „mesélnek” és képesek átadni az élet szeretetét, szenvedélyét, vitalitását és megújulását. Csatlakozz hozzánk erre az izgalmas tárlatvezetésre, s ismerd meg az alkotókat és ékszereik különleges történetét!

Éjjel-Nappal pizza készítés
2023-08-26 11:00 - 17:00 | Tourinform udvar, Dumtsa Jenő u. 22., Szentendre, Pest, 2000, Magyarország
A Panificio Il Basilico csapata fatüzelésű kemencén készít nápolyi pizzát a Tourinform Iroda előtt a Szentendre Éjjel-Nappal Nyitva Fesztivál szombati napján.

Kreatív kavalkád: Képzőművészek utcája
2023-08-26 11:00 - 2023-08-27 20:00 | Görög utca, Fő tér, Szentendre, Pest, 2000
Szentendrei festők munkáiból nyílik utcatárlat a Görög utcában a Szentendre Éjjel-Nappal Nyitva Fesztivál keretében.

Házigazdák: Byhon Győző és Gulyás Andrea

A kiállítás a fesztivál szombati és vasárnapi napján 11:00 és 20:00 között tekinthető meg.

Pizzakészítés kulisszái
2023-08-26 11:30 - 14:00 | Passata Pizza, Alkotmány utca 2., Szentendre, Pest, 2000, Magyarország
A Passata Pizza csapata szeretettel vár minden nápolyi pizza rajongót egy nyílt nap keretein belül. Minden kérdésre szívesen válaszolnak és az igazán fanatikus érdeklődők még a titkos konyhai receptúrába is betekintést nyerhetnek.

Kismesterek kreatív foglalkozás
2023-08-26 12:00 - 18:00 | Fő tér, Fő tér, Szentendre, Pest, 2000, Magyarország
Kézműveskedési lehetőség, rejtvények és egyedi Szentendre Éjjel-Nappal Nyitva Fesztivál logós csillámtetoválás várja az érdeklődőket a Kismesterek kreatív foglalkozásán.

Ősi mesterségek bemutatója a honfoglalás korából
2023-08-26 12:00 - 18:00 | MűvészetMalom, Bogdányi u.32., Szentendre, 2000, Magyarország
A Tarsolylemezek – a honfoglaló elit kincsei kiállításhoz kapcsolódva
Hogyan készültek a honfoglalás kori eszközök, tarsolylemezek?
A kézműves bemutató a 10. század világába repíti vissza a látogatót. A Keleti Szövetség tagjai korhű viseletben és a kornak megfelelő eszközökkel mutatják be a „tarsolylemezek korának” kézműves tudományát. Megjelenik egy honfoglaló ötvös-cizellőr, akinél a poncolást próbálhatják ki a látogatók – ezzel a technikával díszítették eleink a tarsolylemezeket. Az ide érkezők láthatják és ki is próbálhatják, hogy milyen volt méhviaszból gyertyát készíteni vagy fából apróbb használati eszközöket kifaragni, valamint találkozhatnak több, régészeti ásatáson előkerült lelet rekonstrukciójával is.

2023. augusztus 26. 12:00-18:00
2023. augusztus 27. 11:00-17:00

Magyar Honvédség toborzópont
2023-08-26 14:00 - 18:00 | P’Art Mozi, Dunakorzó 25., Szentendre, 2000, Magyarország
A Magyar Honvédség toborzópontot működtet a Szentendre Éjjel-Nappal Nyitva Fesztivál szombati napján a P’Art Mozi előtt, ahol a látogatók megismerhetik a Magyar Honvédség tevékenységét.

Tűzzománc bemutató a Flourish - Virágzás design ékszer kiállításon
2023-08-26 14:30 - 15:15 | Frangipani Stúdió és Galéria, Bartók Béla utca 5. b., Szentendre, 2000, Magyarország
edezd fel az egyedi tervezésű ékszerek világát 13 alkotóművész közös kiállításán! Az ékszereket a természet misztikus szépsége, harmóniája inspirálta, történeteket „mesélnek”, érzéseket közvetítenek az élet szeretetéről, szenvedélyről, vitalitásról, megújulásról. Legtöbbjük ezüstből és tűzzománcból készült. A kiállításon szombat délután 14:30 – 15:15 óra között mesélünk és bemutatót tartunk a tűzzománc ékszer készítésről. Látogass el hozzánk!

Szövőműhely bemutató
2023-08-26 15:00 - 16:00 | Szakrális Szövőműhely, Bogdányi út 10/a., Szentendre, 2000, Magyarország
Bicskei Brigitta kéziszövő textilművész és Kántor Ági festőművész műhely bemutatója augusztus 26-án és 27-én 15:00 órai kezdettel.

Activity társas parti
2023-08-26 15:00 - 17:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
A Szentendre Éjjel Nappal Nyitva Fesztivál keretében Activity parti kerül megrendezésre, melyre családok, baráti társaságok jelentkezését várják. A belépés ingyenes, de regisztrációhoz kötött.
Regisztráció az alábbi űrlapon keresztül lehetséges: https://docs.google.com/forms/d/e/1FAIpQLSfP3F-sFEjjOUrIbinybTaxqilvSoFFkGocSo-iBYUsdWq_3g/viewform
